CELEX: 62008TN0069
Language: el
Date: 2008-02-12 00:00:00
Title: Υπόθεση T-69/08: Προσφυγή της 12ης Φεβρουαρίου 2008 — Πολωνία κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/42
            
         Προσφυγή της 12ης Φεβρουαρίου 2008 — Πολωνία κατά Επιτροπής
   (Υπόθεση T-69/08)
   (2008/C 92/83)
   Γλώσσα διαδικασίας: η πολωνική
   Διάδικοι
   
      Προσφεύγουσα: Δημοκρατία της Πολωνίας (εκπρόσωπος: M. Dowgielewicz)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής 2008/62/ΕΚ, της 12ης Οκτωβρίου 2007 (κοινοποιηθείσα υπό τον αριθμό K(2007) 4697) αναφορικά με τα άρθρα 111 έως 172 του πολωνικού νομοσχεδίου περί γενετικώς τροποποιημένων οργανισμών, το οποίο η Δημοκρατία της Πολωνίας κατέθεσε δυνάμει του άρθρου 95, παράγραφος 5, ΕΚ, επειδή τα άρθρα αυτού παρεκκλίνουν από τις διατάξεις της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1)·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι και κύρια επιχειρήματα
   Η προσφεύγουσα ζητεί την ακύρωση της αποφάσεως της Επιτροπής 2008/62/ΕΚ, της 12ης Οκτωβρίου 2007, με την οποία απορρίφθηκε, καθόσον οι διατάξεις του παρεκκλίνουν από την οδηγία 2001/18/ΕΚ, το εθνικό νομοσχέδιο το οποίο κατέθεσε η Πολωνία δυνάμει του άρθρου 95, παράγραφος 5, ΕΚ. Η προσφεύγουσα ισχυρίζεται ότι η προσβαλλόμενη απόφαση της κοινοποιήθηκε από την Επιτροπή στις 4 Δεκεμβρίου 2004, μετά την εκπνοή της προθεσμίας των έξι μηνών που προβλέπει το άρθρο 95, παράγραφος 6, ΕΚ, πράγμα που σημαίνει, κατά την προσφεύγουσα, ότι, σύμφωνα με το προαναφερθέν άρθρο, οι διατάξεις αυτές πρέπει να θεωρηθούν ως εγκριθείσες κατά τη λήξη της εξάμηνης προθεσμίας.
   Η προσφεύγουσα υποστηρίζει ότι η ημερομηνία λήψεως της αποφάσεως, η 12η Οκτωβρίου 2007, δεν έχει σημασία ως προς την τήρηση της προθεσμίας· μόνον κρίσιμο στοιχείο αποτελεί, κατά την προσφεύγουσα, η ημερομηνία κοινοποιήσεως της αποφάσεως.
   Κατά συνέπεια, η προσφεύγουσα προβάλλει τις ακόλουθες αιτιάσεις προς στήριξη της προσφυγής της:
   
               —
            
            
               παράβαση του άρθρου 95, παράγραφος 6, ΕΚ, σε συνδυασμό με το άρθρο 254, παράγραφος 3, ΕΚ·
            
         
               —
            
            
               μη τήρηση μιας ουσιώδους δικονομικής προϋποθέσεως, συγκεκριμένα της υποχρεώσεως κοινοποιήσεως της αποφάσεως στον αποδέκτη της εντός της εκ του νόμου προβλεπομένης προθεσμίας, ώστε να έχει ο αποδέκτης τη δυνατότητα να λάβει γνώση του περιεχομένου της·
            
         
               —
            
            
               προσβολή της αρχής της ασφάλειας δικαίου.
            
         
      (1)  ΕΕ L 16, σ. 17.